CELEX: 22002A0427(01)
Language: hu
Date: 2001-03-13 00:00:00
Title: Megállapodás a Nemzetközi Jutamunkacsoport Feladatmeghatározásának Megállapításáról, 2001

11/41. kötet       HU                                Az Európai Unió Hivatalos Lapja                                                79
22002A0427(01)
L 112/35                                    AZ EURÓPAI KÖZÖSSÉGEK HIVATALOS LAPJA                                            2002.4.27.
           MEGÁLLAPODÁS A NEMZETKÖZI JUTAMUNKACSOPORT FELADATMEGHATÁROZÁSÁNAK
                                                      MEGÁLLAPÍTÁSÁRÓL, 2001
                                                              PREAMBULUM
           E megállapodás felei,
           Felismerve a juta és a jutatermékek számos ország gazdaságára gyakorolt jelentőségét,
           Figyelembe véve, hogy az ezzel az áruval kapcsolatosan felmerülő problémák megoldásának keresésében a szoros
           nemzetközi együttműködés elősegíti az exportáló országok gazdasági fejlődését és megerősíti az exportáló és
           importáló országok közötti együttműködést;
           Figyelembe véve továbbá az 1982. és 1989. évi jutáról és jutatermékről szóló nemzetközi megállapodás
           hozzájárulását az exportáló és importáló országok közötti együttműködéshez, valamint az ilyen együttműködés
           hatékonysága növelésének kívánatosságát,
           Tudatában annak, hogy szükség van a jutatermelő fejlődő országok jutából származó bevételeinek növelését célzó
           projektek és tevékenységek elősegítésére és megvalósítására, ezáltal hozzájárulva ezen országokban a szegénység
           enyhítéséhez,
           A következőkben állapodtak meg:
                                                               Megalakítás
           1. Megalakul a Nemzetközi Jutamunkacsoport, továbbiakban a munkacsoport, az e feladatmeghatározás rendel-
               kezéseinek igazgatására és érvényesítésük felügyeletére. Jogi, igazgatási, pénzügyi és operatív szempontból a
               munkacsoport e feladatmeghatározás hatálybalépésével a Nemzetközi Jutaszervezet jogutódjának tekintendő,
               amely eredetileg az 1982. évi jutáról és jutatermékekről szóló nemzetközi megállapodás alapján jött létre, és
               amelynek működését az 1989. évi jutáról és jutatermékekről szóló nemzetközi megállapodás is fenntartotta.
                                                             Meghatározások
           2. E feladatmeghatározás alkalmazásában:
               a) „juta”: nyers juta, kenaf és más rokon szálak, beleértve az Urena lobatát, az Abutilon avicennaet és a
                  Cephalonema polyandrumot;
               b) „jutatermék”: teljes egészében vagy majdnem teljes egészében jutából készült termék, illetve olyan termék,
                  amelynek tömegében a juta lényegi összetevő;
               c) „tag”: bármely az (5) bekezdés meghatározása szerinti ország, az Európai Unió vagy más kormányközi
                  szervezet, amely e megállapodás elfogadásáról vagy ideiglenes alkalmazásáról a 23. bekezdésben leírtak
                  szerint értesítést adott;
               d) „társult tag”: a (6) bekezdés szerinti bármely szervezet vagy testület;
               e) „szavazás minősített többséggel”: olyan szavazás, amelyhez a jelenlévő és szavazó tagok által leadott
                  szavazatok legalább kétharmada szükséges, feltéve hogy ezek a szavazatok a jelenlévő és szavazó tagok
                  számszerű többsége által leadott szavazatok;
               f) „szavazás egyszerű többséggel”: olyan szavazás, amelyhez a jelenlévő és szavazó tagok által leadott
                  szavazatoknak több mint a fele szükséges, feltéve hogy ezek a szavazatok a jelenlévő és szavazó tagok
                  számszerű többsége által leadott szavazatok;
               g) „pénzügyi év”: a július 1-jétől június 30-ig tartó időszak;
               h) „jutaév”: a nemzetközi jutatermesztési idény, amely július 1-jétől június 30-ig tart;
               i) „feladatmeghatározás”: a Nemzetközi Jutamunkacsoport feladatmeghatározását megállapító megállapodás.
 ---pagebreak--- 80         HU                                 Az Európai Unió Hivatalos Lapja                                          11/41. kötet
                                                            Célok
   3. A munkacsoport céljai a következők:
      a) hatékony keret biztosítása a tagok közötti nemzetközi együttműködés, konzultáció és politikaformálás
          számára a világ jutagazdaságának minden jelentős vonatkozására való tekintettel;
      b) a juta és jutatermékek nemzetközi kereskedelmének elősegítése a meglévő piacok megtartásával és újak
          kialakításával, új jutatermékek bevezetésével és új felhasználási módok kialakításával;
      c) a magánszférának a jutaágazat fejlesztésében való aktív részvételét lehetővé tévő fórum biztosítása;
      d) a jutaágazatban a szegénység visszaszorításával, az emberi erőforrások – különösen a nők –
          foglalkoztatásával és fejlesztésével kapcsolatos kérdések megvitatása;
      e) a jutaágazatbeli strukturális helyzet javításának elősegítése a termelékenység és minőség fejlesztése révén; és
          az új eljárások és technológiák alkalmazásának előmozdítása;
      f) a juta mint környezetbarát, megújuló és biológiailag lebomló természetes anyag alkalmazásával járó előnyös
          hatások tudatosítása és ennek elmélyítése;
      g) más szervezetekkel, köztük az Egyesült Nemzetek Élelmezési és Mezőgazdasági Szervezetével (FAO)
          együttműködve a piaci információk fejlesztése a nemzetközi jutapiac jobb átláthatóságának biztosítása
          érdekében.
                                                          Feladatok
   4.   Céljai eléréséhez a munkacsoportnak az alábbi feladatokat kell teljesítenie:
        a) a világ jutagazdasága fejlesztéséhez megfelelő stratégia kidolgozása, különös hangsúllyal a juta és
           jutatermékek általános promóciójára;
        b) konzultációk és információcserék tartása a nemzetközi jutagazdaságról;
        c) a nemzetközi jutagazdaság strukturális feltételeinek, valamint az ebben az ágazatban foglalkoztatottak
           általános gazdasági jólétének javítására irányuló projektek és tevékenységek kezdeményezése, támogatása,
           felügyelete, figyelemmel kísérése, illetve katalizálása. Kivételes esetekben a tanács előzetes jóváhagyásával
           a munkacsoport bevonható a projektek végrehajtásába, feltéve hogy ez nem terheli meg a munkacsoport
           igazgatási költségvetését további költségekkel;
        d) a juta- és jutaalapú termékek piacára vonatkozó statisztikák és piaci adatok szolgáltatása és
           továbbfejlesztése az Egyesült Nemzetek Élelmezési és Mezőgazdasági Szervezetével (FAO) és más illetékes
           testületekkel együttműködve;
        e) tanulmányok készítése a világ jutagazdaságáról és az ahhoz kapcsolódó kérdések különböző
           szempontjairól; és
        f) a nemzetközi jutagazdaságban előforduló problémák vagy nehézségek vizsgálata.
        Fenti feladatainak végrehajtásában a munkacsoport figyelembe veszi más érintett nemzetközi szervezetek,
        köztük az Egyesült Nemzetek Élelmezési és Mezőgazdasági Szervezetének (FAO) tevékenységét.
                                                           Tagság
   5. A munkacsoport tagsága nyitott az Európai Unió és minden, a juta és jutatermékek gyártásában, fogyasztásá-
      ban, illetve nemzetközi kereskedelmében érdekelt ország, valamint a tanács jóváhagyásával minden olyan kor-
      mányközi szervezet előtt, amely nemzetközi megállapodások, különösen termékmegállapodások tekintetében
      tárgyalási, szerződéskötési és végrehajtási hatáskörrel rendelkezik.
   6. A teljes jogú tagságra nem jogosult szervezetek és testületek az tanács jóváhagyásával a fenti (5) bekezdés ren-
      delkezései alapján társult tagságot szerezhetnek a munkacsoportban. A tanács állapítja meg a felvételi szabá-
      lyokat, illetve az ilyen társult tagok jogait és kötelezettségeit.
 ---pagebreak--- 11/41. kötet        HU                                 Az Európai Unió Hivatalos Lapja                                           81
                                                      A tanács összetétele és hatásköre
           7. a) A munkacsoport e feladatmeghatározással létrehozott legmagasabb szintű szerve az összes tagból álló
                  tanács. A tanács évente legalább egyszer összeül.
              b) A tanács gyakorol minden hatáskört, és jogosult minden olyan intézkedés elfogadására, vagy elfogadtatására,
                  amely e feladatmeghatározás rendelkezései végrehajtásához és alkalmazása biztosításához szükségesek.
              c) A tanács a munkacsoport feladatai ellátásához szükségesnek ítélt, e feladatmeghatározás hatálya alá tartozó
                  és azzal nem összeegyeztethetetlenszabályokat minősített többséggel fogadja el. E szabályok közé tartozik
                  i) az eljárási szabályzat, ii) a pénzügyi szabályzat és a projektekre vonatkozó szabályzat, iii) a személyzeti
                  szabályzat és szabályok, valamint iv) az alkalmazottak önsegélyező alapjának szabályzata.
              d) A tanács nem jogosult és nem tekintendő tagjai által felhatalmazottnak arra, hogy az e feladatmeghatározás
                  alkalmazási körén, illetve a fenti c) albekezdésben felsorolt szabályzatok bármelyikén túlmenő
                  kötelezettséget vállaljon.
              e) A fenti (3) bekezdésben felsorolt célok elérése érdekében a tanács munkaprogramot fogad el, amelyet
                  időről-időre felülvizsgál.
                                                                  Székhely
           8. A munkacsoport székhelye Dakka, Banglades, kivéve ha a tanács minősített szavazással más határozatot hoz.
              E feladatmeghatározás hatálybalépését követően a tanács a lehető legrövidebb időn belül megállapodást köt a
              munkacsoport székhelyéről a fogadó ország kormányával.
                                                  Döntéshozatal és a szavazatok megoszlása
           9. a) Eltérő rendelkezés hiányában és az alábbi d) albekezdésben részletezett előírások függvényében a tanácsnak,
                  a (10) bekezdésben említett projektbizottságnak és más esetlegesen létrehozott bizottságoknak és kiegészítő
                  testületeknek lehetőség szerint konszenzuson alapuló döntést kell hozniuk. Amennyiben konszenzus nem
                  lehetséges, bármely tag kérheti, hogy a határozatot egyszerű többséggel fogadják el, kivéve ha a minősített
                  többséggel történő szavazás előírás.
              b) Minden tag annyi szavazatra jogosult, ahányat a következő c) albekezdés rendelkezései számára
                  biztosítanak. Szavazás esetén az Európai Unió és a tagsággal rendelkező kormányközi szervezetek a
                  tagállamaik számára megállapított összes szavazat számával megegyező számú szavazattal rendelkeznek.
              c) A tagok összesen 2 000 szavazattal rendelkeznek. A tagok összes szavazatának ötven százalékát a tagok
                  között egyenlő arányban kell felosztani, a b) albekezdés rendelkezéseitől függően. Az összes szavazat
                  fennmaradó ötven százalékát a tagok között azok „jutafontossági együtthatója” (COJI) alapján kell felosztani,
                  a d) albekezdés szerint. A tagok alapszavazatának és COJI alapú szavazatának összegét megfelelően fel kell
                  kerekíteni a tört szavazatok kiküszöbölésére, hogy a tagok szavazatainak összege ne haladja meg a 2 000
                  – et, az e) pont szerinti rendelkezés függvényében.
              d) E feladatmeghatározás alkalmazásában a tagok „jutafontossági együtthatója” (COJI) az egyes tagoknak a
                  tagállamok együttes értékéhez viszonyított részaránya, mely az alábbi képlet szerint alakul:
                  i. jutatermelő országok esetén az adott ország által termelt juta- és jutatermék-mennyiség 40 %-ának
                      súlyozott átlagos volumene és a nettó termékkereskedelem 60 %-ának átlagos volumene abban az utolsó
                      3 évben, amelyre vonatkozóan statisztikai adatok rendelkezésre állnak;
                  ii. a nem jutatermelő és a nettó jutaimportáló országok esetében azok nettó juta- és
                      jutatermék-behozatalának átlagos volumene abban az utolsó 3 évben, amelyre vonatkozóan statisztikai
                      adatok rendelkezésre állnak.
              e) Egyetlen mindössze egy országot képviselő tag sem rendelkezhet 450-nél több szavazattal. Minden, ezt az
                  értéket meghaladó, a c) és a d) albekezdésben ismertetett vagy az i) alpontban megadott számítási
                  módszerből származó szavazatot az említett albekezdésekben meghatározott számítási módszer szerint a
                  többi tag között kell újra felosztani.
 ---pagebreak--- 82         HU                                Az Európai Unió Hivatalos Lapja                                              11/41. kötet
      f) Amennyiben a c), a d) és az e) albekezdésben leírt szavazatmeghatározási módszer alkalmazása során
          bármely oknál fogva nehézség merülne fel, a munkacsoport jogosult minősített többséggel eltérő
          szavazatfelosztási módszer alkalmazásáról határozni.
      g) A tanács ülésének megkezdéséhez együttesen 1 000 szavazattal rendelkező tag jelenléte szükséges. Ahhoz,
          hogy a munkacsoport határozatképes legyen, együttesen 1 200 szavazattal rendelkező tag jelenléte
          szükséges.
      h) A tanács a pénzügyi évre vonatkozó szavazatokat az előző pénzügyi év utolsó ülésszakának kezdetekor
          osztja fel, e bekezdés rendelkezései szerint. E felosztás a jutaév teljes tartamára érvényben marad, az i) alpont
          rendelkezései kivételével.
      i) Amennyiben változás áll be a munkacsoport összetételében, illetve valamely tag szavazati jogát az ügyrend
          bármely rendelkezése értelmében felfüggesztik vagy korlátozzák, a tanács e bekezdés rendelkezése alapján
          újra felosztja a szavazatokat az összes tag között. A tanács határozza meg az új szavazatfelosztás
          hatálybalépésének napját.
      j) Valamely másik tag szavazatainak leadására e bekezdésnek megfelelően felhatalmazott tag a felhatalmazó
          tagtól kapott utasításoknak megfelelően adhatja le az ilyen szavazatokat.
                                                   Projektbizottság (PB)
   10. a) A tanács projektbizottságot (PB) hoz létre, melyben minden tag részt vehet. A bizottság társult tagokat és
            más érdekelt feleket is felkérhet a munkájában való részvételre.
        b) A projektbizottság a tanács által meghatározott szabályok szerint tájékoztatja a tanácsot a projektek és a
            hozzájuk kapcsolódó tevékenységek minden vonatkozásáról.
        c) Bizonyos körülmények esetén a tanács jogosult a projektek és kapcsolódó tevékenységek jóváhagyásának
            hatáskörét a bizottságra ruházni. A hatáskör projektbizottságra történő átruházásának szabályait a tanács
            állapítja meg.
                                      A magánszektort képviselő tanácsadó testület
   11. a) A magánszektorral való együttműködés elősegítésére a tanács felállítja a magánszektort képviselő
            tanácsadó testületet (a továbbiakban a tanácsadó testület). A tanácsadó testület konzultatív szerv, amely az
            e feladatmeghatározással kapcsolatos ügyekben javaslatokat tehet a munkacsoportnak.
        b) A tanácsadó testület a társult tagokból áll. A magánszektor érdekelt szervezetei felkérésre részt vehetnek
            a testület munkájában.
        c) A tanácsadó testület rendszeresen beszámol a tanácsnak.
        d) A tanácsadó testület maga állapítja meg ügyrendjét e feladatmeghatározás rendelkezéseivel összhangban.
                                           Bizottságok és kiegészítő testületek
   12. A tanács a projektbizottságokon és a magánszektort képviselő tanácsadó testületen kívül egyéb bizottságokat
        vagy kiegészítő testületeket hozhat létre az általa meghatározott módon és feltételekkel.
                                                           Titkárság
   13. a) A munkacsoport főtitkárból és a szükséges alkalmazottakból álló titkársággal rendelkezik.
        b) A főtitkárt a tanács minősített többséggel nevezi ki. A főtitkár kinevezésének módjára és feltételeire a
            kinevezés szabályai tekintendők irányadónak, az első főtitkár megválasztásának kivételével.
        c) A fõtitkár a munkacsoport adminisztratív vezetője, aki a tanács határozataival összhangban felel e
            feladatmeghatározás alkalmazásáért és érvényesítéséért.
        d) A főtitkár a munkatársakat a tanács által megállapított szabályoknak megfelelően nevezi ki. A munkatársak
            a főtitkárnak tartoznak beszámolási kötelezettséggel.
 ---pagebreak--- 11/41. kötet      HU                                 Az Európai Unió Hivatalos Lapja                                              83
                                         Konzultáció és együttműködés harmadik személyekkel
           14. a) A munkacsoport az Egyesült Nemzetekkel, annak szervezeteivel és szakosodott intézményeivel, illetve
                  egyéb kormányközi szervezetekkel és intézményekkel konzultációs és együttműködési megállapodást
                  köthet.
               b) Amennyiben helyénvalónak tekinti, a munkacsoport hasonló megállapodást köthet tagsággal nem
                  rendelkező érdekelt országok kormányaival, nemzeti és nemzetközi nem kormányzati szervezetekkel, a
                  magánszektor szervezeteivel és kutatóintézetekkel való kapcsolattartásra.
               c) A tanács vagy kiegészítő testületei üléseire megfigyelők hívhatók meg, a tanács, illetve az említett testületek
                  által megállapított feltételek mellett.
                                                       Kapcsolat a Közös Alappal
           15. A Közös Árualap létrehozásáról szóló megállapodás 7. cikkének (9) bekezdése alapján a munkacsoport kér-
               heti nemzetközi árutestületként (ICB) való elismerését, az alap által finanszírozandó juta- és jutatermék-
               projekteknek e feladatmeghatározásról rendelkezései szerinti szponzorálása céljából. Az ilyen projektek
               szponzorálására vonatkozó határozatokat konszenzussal kell meghozni. Amennyiben a tagok nem jutnak
               konszenzusra, minősített szavazással hozható határozat. Egyetlen tag sem felelős a tanácsban betöltött tag-
               sága miatt valamely más tag vagy szervezet által a projektekkel kapcsolatban felvett vagy nyújtott kölcsönök-
               ből származó kötelezettségekért. A jóváhagyott projektek tekintetében a főtitkár jogosult az alappal megál-
               lapodásokat kötni.
                                                                 Jogállás
           16. a) A munkacsoportnak nemzetközi jogi személyisége van. A munkacsoport jogosult minden egyes tagállam
                  területén annak nemzeti jogszabályaitól és a (7) bekezdés b) pontjától függően szerződést kötni, ingó és
                  ingatlan vagyontárgyakat szerezni és elidegeníteni, továbbá bírósági eljárást kezdeményezni.
               b) A munkacsoport jogállására a fogadó országban a (8) bekezdésben említett, a fogadó ország kormánya és
                  a tanács között létrejött, a székhelyről szóló megállapodás az irányadó.
               c) A Nemzetközi Jutaszervezet jogutódjaként a munkacsoport jogelődje minden eszközéért és
                  kötelezettségéért felelősséget vállal.
                                             Pénzügyi számlák és költségvetési hozzájárulás
           17. a) E feladatmeghatározás alkalmazásában a munkacsoport a következő számlákat hozza létre:
                  i. igazgatási számla; és
                  ii. különleges számla.
               b) Az ügyrendnek megfelelően minden tag hozzájárul az igazgatási számlához a tanács által jóváhagyott éves
                  igazgatási költségvetés keretein belül. A tagok hozzájárulása egyenesen arányos a (9) bekezdés
                  rendelkezései szerint rájuk osztott szavazatok számával. Az egyes tagok a hozzájárulások befizetését a
                  rájuk vonatkozó alkotmányos eljárások szerint teljesítik.
               c) Az éves igazgatási költségvetés keretein belül a munkacsoport az igazgatási számlához történő
                  hozzájáruláson túl a különleges számlához való hozzájárulásokat is elfogadhat. A különleges
                  számlaprojektek, előzetes projektek és egyéb kapcsolódó tevékenységek finanszírozására szolgál. A
                  különleges számla lehetséges finanszírozási forrásai között az alábbiak szerepelnek:
                  i. a tagoktól, társult tagoktól és más forrásból származó önkéntes befizetések,
                  ii. regionális és interregionális pénzintézetek, ideértve a Közös Árualapot, az Egyesült Nemzetek Fejlesztési
                      Programját, a Világbankot, az Ázsiai Fejlesztési Bankot, a Nemzetközi Agrárfejlesztési Alapot, az
                      Amerikaközi Fejlesztési Bankot és az Afrikai Fejlesztési Bankot.
 ---pagebreak--- 84        HU                                 Az Európai Unió Hivatalos Lapja                                            11/41. kötet
                                     Statisztikák, tanulmányok és piaci információk
   18. a) A munkacsoport elemzi és feldolgozza az Egyesült Nemzetek Élelmezési és Mezőgazdasági Szervezetétől
           (FAO), más nemzetközi és nemzeti intézményektől, illetve a magánszektorból érkező, jutakereskedelemre
           vonatkozó adatokat és statisztikákat. A munkacsoport a tagok, társult tagok és más érintett felek számára
           a piacra vonatkozó, a készletekre és az ipari végfelhasználók fogyasztására is kiterjedő előrejelzéseket és
           információt szolgáltat, illetve bocsát rendelkezésre. A munkacsoport ösztönzi a termelőországok nemzeti
           intézményeit a jutaágazatbeli adatgyűjtés továbbfejlesztésére, valamint az adatgyűjtés eredményeinek az
           összes érdeklődő fél körében való terjesztésére. Eközben minden lehetséges erőfeszítést meg kell tennie a
           párhuzamosságok minimálisra csökkentése érdekében.
       b) A munkacsoport vállalja a nemzetközi jutagazdaságra vonatkozó, a tanács által jóváhagyott tanulmányok
           elkészítését.
       c) A munkacsoport törekszik annak biztosítására, hogy az általa rendelkezésre bocsátott információkkal ne
           sértse a jutatermelő, -feldolgozó, -értékesítő vagy -fogyasztó kormányok, személyek vagy vállalatok
           tevékenységére vonatkozó információk titkosságát.
                                               Éves értékelések és jelentések
   19. a) A munkacsoport minden évben értékeli a juta világpiaci helyzetét és az ehhez kapcsolódó ügyeket a tagok
           által szolgáltatott információk tükrében, az összes egyéb elérhető forrásból, többek között az
           adományozók időszakos értékelő jelentéseiből származó adatokkal kiegészítve. Az éves értékelés magában
           foglalja a következő évekre előirányzott termelési kapacitás vizsgálatát, valamint a következő naptári évre
           vonatkozó termesztési, fogyasztási és értékesítési előrejelzéseket, hogy segítséget nyújtson a tagoknak a juta
           világgazdasági helyzetének alakulásáról alkotott saját értékelésük kidolgozásához.
       b) A munkacsoport jelentést készít az éves értékelés eredményeiről, és azt eljuttatja a tagokhoz. Amennyiben
           a munkacsoport úgy ítéli meg, ezt a jelentést, ugyanúgy mint a tagokhoz eljuttatott más jelentéseket és
           tanulmányokat, az ügyrendnek megfelelően más érintett felek számára is hozzáférhetővé teheti.
       c) A munkacsoport időszakosan, legalább minden második évben értékelést készít tevékenységéről,
           összevetve azt a (3) és a (4) bekezdésben megjelölt céljaival és feladataival.
                                                     Piaci helyzetkép
   20. A munkacsoport a tagokkal, társult tagokkal és az érintett felekkel konzultálva, a megfelelő tevékenységek
       megvalósítása érdekében azonosítja a juta és jutatermékek világpiacán érvényesülő akadályokat és lehetősé-
       geket, különös tekintettel a juta és jutatermékek iránti kereslet növelésére és a piac fejlesztésére, valamint az
       újonnan megjelenő technológiák elterjesztésére és kereskedelmi hasznosítására.
                                                  A tagok kötelezettségei
   21. A tagok minden tőlük telhetőt megtesznek az együttműködés és a munkacsoport céljai elérésének előmoz-
       dítása érdekében, különösen a (19) bekezdés a) albekezdésében említett adatszolgáltatás útján.
                                                       Fenntartások
   22. E feladatmeghatározás egyetlen rendelkezésével kapcsolatban sem lehet fenntartással élni.
                                                      Hatálybalépés
   23. a) E feladatmeghatározás azon a napon lép hatályba, amikor az (5) bekezdésben említett tagállamok, az
           Európai Unió vagy bármely kormányközi szervezet, amelyek együttesen az e feladatmeghatározás A.
           mellékletében megállapított juta- és jutatermék-kereskedelem (behozatal és kivitel együttesen) 60 %-át
           képviselik, a b) albekezdésben leírtak szerint az Egyesült Nemzetek főtitkárát (a továbbiakban a
           letéteményest) értesítette e feladatmeghatározás ideiglenes alkalmazásáról, illetve végleges elfogadásáról.
 ---pagebreak--- 11/41. kötet       HU                                 Az Európai Unió Hivatalos Lapja                                             85
                b) A munkacsoporthoz csatlakozni szándékozó, a fenti (5) bekezdésben említett bármely államnak, az
                    Európai Uniónak vagy kormányközi szervezetnek értesítenie kell a letéteményest e feladatmeghatározás
                    végleges elfogadásáról vagy arról, hogy saját belső eljárásai függvényében kész a feladatmeghatározás
                    ideiglenes alkalmazására. Bármely állam, az Európai Unió vagy kormányközi szervezet, mely értesítést
                    küldött e feladatmeghatározás ideiglenes elfogadásáról, törekszik belső eljárásainak mielőbbi befejezésére,
                    és értesíti a letéteményest e feladatmeghatározásról szóló megállapodás végleges elfogadásáról.
                c) Amennyiben e feladatmeghatározás hatálybalépésére vonatkozó követelmények 2001. december 31-ig
                    nem teljesülnek, az Egyesült Nemzetek Kereskedelmi és Fejlesztési Konferenciájának főtitkára felkéri azokat
                    az országokat, az Európai Uniót és azokat a kormányközi szervezeteket, amelyek értesítést küldtek e
                    feladatmeghatározás elfogadásáról vagy ideiglenes alkalmazásáról, hogy döntsék el, hatályba léptetik-e
                    maguk között ezt a feladatmeghatározást.
                d) E feladatmeghatározás hatálybalépését követően az Egyesült Nemzetek Kereskedelmi és Fejlesztési
                    Konferenciájának főtitkára a lehető legrövidebb időn belül összehívja a tanács alakuló ülését. Az ülésről a
                    tagokat – lehetőség szerint – egy hónappal előre értesíteni kell.
                                                                Módosítás
           24. E feladatmeghatározás kizárólag a tanács konszenzusos határozatával módosítható. A főtitkár minden, e
                bekezdés szerinti módosításról értesíti a letéteményest. A módosítás 90 nappal azt követően lép hatályba,
                hogy a letéteményes értesítést kapott arról, hogy az összes szavazatok együttesen több mint 60 %-át birtokló
                tagok a módosítást elfogadták.
                                                Tartam, meghosszabbítás és újratárgyalás
           25. a) A munkacsoport 8 év időtartamra jön létre; a tanácsnak azonban minősített többséggel jogában áll e
                    feladatmeghatározást meghosszabbítani, illetve a következő b) és c) albekezdés szerint újratárgyalni, vagy
                    azt a 27. bekezdés szerint megszüntetni.
                b) A tanács minősített többséggel határozhat e feladatmeghatározás tartamának legfeljebb két, egyenként 2
                    évig tartó időszakkal történő meghosszabbításáról.
                c) A tanács minősített többséggel határozhat e feladatmeghatározás újratárgyalásáról.
                                                                 Kilépés
           26. a) Valamely tag bármikor kiléphet a munkacsoportból, írásban értesítve kilépési szándékáról a letéteményest
                    és a munkacsoport főtitkárát.
                b) A kilépés nem sértheti a kilépő tag egyetlen, már vállalt pénzügyi kötelezettségét, és nem jogosítja fel arra,
                    hogy a kilépés évére vonatkozó hozzájárulását mérsékelje.
                c) A kilépés a letéteményesnek adott értesítés kézhezvételétől számított 12 hónap elteltével lép hatályba.
                d) A munkacsoport főtitkára késedelem nélkül értesít minden tagot az e bekezdés alapján kapott
                    értesítésekről.
                                                                Megszűnés
           27. A tanács bármikor minősített többséggel határozhat e feladatmeghatározás megszűnéséről. A megszűnés a
                tanács által meghatározott időpontban lép hatályba. A főtitkár az e bekezdés alapján meghozott határozatról
                értesíti a letéteményest.
                                                               Felszámolás
           28. E feladatmeghatározás lejártától vagy megszűnésétől függetlenül, a tanács továbbra is hivatalban marad a
                szükséges, de 12 hónapot meg nem haladó időszakra, hogy a munkacsoportot felszámolja és a számlákat ren-
                dezze.
           Kelt Genfben, kétezer-egy március hó 13. napján, e megállapodás szövege angol, arab, francia,
           kínai, orosz és spanyol nyelven egyaránt hiteles.
 ---pagebreak--- 86     HU                                       Az Európai Unió Hivatalos Lapja                                                       11/41. kötet
                                                            A. MELLÉKLET
         A juta- és jutatermékek nettó világkereskedelmére (behozatalra és kivitelre együttesen) vonatkozó
                    statisztikai információ e feladatmeghatározás hatálybalépésének alkalmazásában
                                           1. táblázat: A juta és a rokon szálak nettó kivitele
                                                                                                      (1 000 tonna szálegyenértékben)
                                                                                                 1996/1997–
                                                                                                                      Megoszlás
                   Ország                     1996/1997        1997/1998         1998/1999        1998/1999
                                                                                                                          (%)
                                                                                                   átlagában
   Világ                                       1 011,2           1 090,6           997,9           1 033,2              100,0
   A. A Nemzetközi
         Jutaszervezet (IJO) (*)
         jelenlegi tagjai
         Banglades                               794,1             801,3           779,3              791,6               76,6
         India                                   193,3             262,6           192,6              216,2               20,9
         Nepál                                    11,7               10,7            10,7              11,0                1,1
                           A. összesen:          999,1           1 074,6           982,6           1 018,8                98,6
   B. Az IJO volt tagjai:
         Thaiföld                                 10,1               11,1            12,1              11,1                1,1
                           B. összesen:           10,1               11,1            12,1              11,1                1,1
   C. Egyéb                                         2,0               4,9             3,2                3,4               0,3
               Összesen (A + B + C):           1 011,2           1 090,6           997,9           1 033,2              100,0
   (*) IJO: az 1989. évi jutáról és jutatermékekről szóló nemzetközi megállapodás értelmében létrehozott Nemzetközi Jutaszervezet
       (International Jute Organisation).
 ---pagebreak--- 11/41. kötet    HU                                  Az Európai Unió Hivatalos Lapja                                                   87
                                             2. táblázat: A juta és a rokon szálak nettó behozatala
                                                                                                      (1 000 tonna szálegyenértékben)
                                                                                           1996-1998             Megoszlás
                                                                                            átlagában                (%)
             Világ                                                                           992,3                 100,0
             A     Az IJO jelenlegi tagjai
             A.1 EK tagállamok
                   Ausztria                                                                      0,8                 0,08
                   Belgium-Luxemburg                                                           86,3                  8,70
                   Dánia                                                                         1,2                 0,12
                   Finnország                                                                    0,2                 0,02
                   Franciaország                                                               19,3                  1,94
                   Németország                                                                 17,5                  1,76
                   Görögország                                                                   2,9                 0,29
                   Olaszország                                                                 10,3                  1,04
                   Írország                                                                      1,4                 0,14
                   Hollandia                                                                   22,0                  2,22
                   Portugália                                                                    1,5                 0,15
                   Spanyolország                                                               10,0                  1,01
                   Svédország                                                                    0,2                 0,02
                   Nagy-Britannia és Észak-Írország Egyesült Királysága                        43,5                  4,38
                                                                  A.1 összesen:              217,1                 21,87
             A.2 EK tagsággal nem rendelkező országok
                   Kína                                                                        85,6                  8,77
                   Japán                                                                       37,1                  3,74
                   Egyiptom                                                                    24,2                  2,44
                   Indonézia                                                                   12,7                  1,28
                   Svájc                                                                         0,3                 0,03
                   Norvégia                                                                      0,2                 0,02
                                                                  A.2 összesen:              160,1                 16,28
                                                     A. Összesen (A.1 + A.2):                377,2                 38,15
             B.    Az IJO volt tagjai
                   Pakisztán                                                                   92,2                  9,29
                   Törökország                                                                 65,1                  6,56
                   Amerikai Egyesült Államok                                                   62,8                  6,33
                   Ausztrália                                                                  43,2                  4,35
                   Kanada                                                                        7,9                 0,80
                   Lengyelország                                                                 4,9                 0,49
                   Jugoszláv Szövetségi Köztársaság                                              2,2                 0,22
                                                                    B. összesen:             278,3                 28,04
 ---pagebreak--- 88     HU                                      Az Európai Unió Hivatalos Lapja                                                            11/41. kötet
                                                                                                          (1 000 tonna szálegyenértékben)
                                                                                         1996-1998                    Megoszlás
                                                                                           átlagában                     (%)
   C.     Egyéb országok
          Iráni Iszlám Köztársaság                                                            53,8                        5,42
          Szíriai Arab Köztársaság                                                            53,3                        5,37
          Szudán                                                                              37,6                        3,79
          volt Szovjetunió ( )
                            *                                                                 27,2                        2,74
          (Örményország, Azerbajdzsán, Fehéroroszország, Észtország,
          Grúzia, Kazahsztán, Kirgizisztán, Lettország, Litvánia, Moldo-
          va, Orosz Föderáció, Tádzsikisztán, Türkmenisztán, Ukrajna,
          Üzbegisztán)
          Elefántcsontpart                                                                    18,6                        1,87
          Marokkó                                                                             13,0                        1,31
          Brazília                                                                            11,2                        1,13
          Ghána                                                                               10,9                        1,10
          Szaúd-Arábia                                                                        10,8                        1,09
          Fülöp-szigetek                                                                        0,5                       0,05
          Cseh Köztársaság                                                                      1,6                       0,16
          Malajzia                                                                              2,4                       0,24
          Koreai Köztársaság                                                                    7,0                       0,71
          Szenegál                                                                              1,2                       0,12
          Algéria                                                                               9,9                       1,00
                                                                C. összesen:                259,0                       26,10
   D.     Egyéb                                                                               77,8                        7,71
                                              Összesen (A + B + C + D):                     992,3                      100,00
   (*) A volt Szovjetunió egyes államaiból nem áll rendelkezésre jutára vonatkozó statisztika. A (23) bekezdéssel összhangban a feladat-
       meghatározás hatálybalépése szempontjából ezek nettó behozatala nem vehető figyelembe.